21 Go rata baagelani ba rona go tla re sireletsa gore re se ka ra dira bosula. Moaposetoloi Paulo o ile a re: “Melao e e reng, ‘O se ka wa dira boaka, O se ka wa bolaya motho, O se ka wa utswa, O se ka wa eletsa ka bopelotshetlha,’ mme le fa e le taelo efe e nngwe e e leng teng, e sobokantswe mo lefokong leno, le le reng, ‘O rate moagelani wa gago jaaka o ithata.’ Lorato ga lo direle moagelani bosula.” (Baroma 13:9, 10) Lorato lo tla re tlhotlheletsa go senka ditsela tsa go direla ba bangwe dilo tse di molemo. Ka go rata beng ka rona, re bontsha gore re rata le ene yo o bopileng batho mo setshwanong sa gagwe, e bong Jehofa Modimo.—Genesise 1:26. Batho bangwe, ka mabaka mangwe, ba a tle ba tlhaele go tsena sekole. Bangwe ba se tsene, mme le bone, ka mabaka mangwe a a rileng, ba felele mo tseleng, ba se ke ba fetele gope kgakala. Seemo se, se tlhobaetse.